हाईकोर्ट ने निचली अदालत के 19 साल पुराने फैसले को सही बताया
Lucknow University Leader Prabhat Gupta Murder Case Verdict; Follow Ajay Mishra Teni News, Reports and Updates On Ajay Mishra Teni  लखीमपुर में 23 साल पहले हुए प्रभात गुप्ता हत्याकांड में आज फैसला आ सकता है। इसमें केंद्रीय मंत्री अजय मिश्रा टेनी मुख्य आरोपी हैं
लखीमपुर खीरी में 23 साल पुराने प्रभात गुप्ता हत्याकांड में केंद्रीय गृह राज्य मंत्री अजय मिश्रा टेनी समेत चारों आरोपी बरी हो गए हैं। इलाहाबाद हाईकोर्ट की लखनऊ खंड पीठ ने निचली अदालत के फैसले को सही ठहराया है। 2004 में यह मामला इलाहाबाद हाईकोर्ट की लखनऊ खंड पीठ में पहुंचा था। तब से अब तक यानी 19 साल में लखनऊ बेंच ने हत्याकांड में 3 बार फैसला सुरक्षित रखा गया था।
8 जुलाई, 2000 को लखीमपुर के तिकुनिया में लखनऊ विश्वविद्यालय के छात्र नेता प्रभात गुप्ता की गोली मारकर हत्या कर दी गई थी। इस हत्याकांड में जिन 4 लोगों को नामजद किया गया था। इसमें सुभाष मामा, शशि भूषण उर्फ पिंकी, राकेश उर्फ डालू और केंद्रीय गृह राज्य मंत्री शामिल थे। प्रभात गुप्ता के दिवंगत पिता संतोष गुप्ता की तरफ से दर्ज कराई गई FIR में आरोप लगाया गया था कि उनके बेटे प्रभात गुप्ता को दिनदहाड़े टेनी ने गोली मारी थी।
प्रभात के भाई का आरोप- टेनी ने चलाई थी पहली गोली
फैसले से पहले प्रभात गुप्ता के भाई राजीव गुप्ता ने कहा था कि 8 जुलाई, 2000 का दिन मैं कभी नहीं भूल सकता हूं। उस दिन भैया घर से दुकान जा रहे थे, तभी अजय मिश्र टेनी अपने साथी शशि भूषण, राकेश डालू और सुभाष मामा के साथ मौके पर पहुंचा। उसने मेरे भाई को रोका। कुछ अनबन हुई, उसके बाद गोली चली। पहली गोली अजय मिश्रा ने चलाई, जो सीधे जाकर मेरे भाई की कनपटी पर लगी। दूसरी गोली सुभाष मामा ने चलाई, जो सीने पर लगी। इसके बाद मेरे भाई सड़क पर गिर गए। उनकी मौके पर मौत हो गई।"
जानिए अब तक का पूरा घटनाक्रम...
चार्जशीट के बाद खारिज हुआ था अरेस्ट स्टे, राजीव गुप्ता हैं वादी
लखीमपुर के तिकुनिया थाने में 4 आरोपियों के खिलाफ केस दर्ज हुई थी। इसके कुछ ही दिन बाद केस बिना वादी की जानकारी के CBCID को ट्रांसफर कर दिया गया था। प्रभात गुप्ता के परिवार ने तत्कालीन मुख्यमंत्री राम प्रकाश गुप्ता के कार्यालय में शिकायत दर्ज कराई। 24 अक्टूबर, 2000 को तत्कालीन सचिव मुख्यमंत्री आलोक रंजन ने केस की जांच CBCID से लेकर फिर लखीमपुर पुलिस को दे दी।
लखीमपुर में जांच अधिकारी ने SP लखीमपुर को जांच किसी अन्य से कराने के लिए लिखित प्रार्थना पत्र दिया। तब IG जोन लखनऊ ने विशेष टीम से विवेचना करवाई। 13 दिसंबर 2000 को केस में चार्जशीट लगा दी गई। इसी बीच अजय मिश्रा समेत सभी आरोपियों ने हाईकोर्ट की लखनऊ बेंच से अरेस्ट स्टे ले लिया।
5 जनवरी, 2001 को हाईकोर्ट में जस्टिस डीके त्रिवेदी की बेंच ने अजय मिश्रा के अरेस्ट स्टे को खारिज कर दिया। इस बीच प्रभात गुप्ता के पिता संतोष गुप्ता की मौत हो गई। इसके बाद केस की पैरवी प्रभात गुप्ता के छोटे भाई राजीव गुप्ता ने शुरू कर दी।
2004 में चारों आरोपी निचली अदालत से हुए थे बरी 
हाईकोर्ट की लखनऊ बेंच से अरेस्ट स्टे खारिज होने के बाद भी लखीमपुर पुलिस ने अजय मिश्रा को गिरफ्तार नहीं किया। इसके बाद प्रभात गुप्ता के भाई राजीव गुप्ता ने एक बार फिर हाईकोर्ट की लखनऊ बेंच में गुहार लगाई। तब, 10 मई 2001 को हाईकोर्ट में जस्टिस नसीमुद्दीन की बेंच ने अजय मिश्र को अरेस्ट करने का ऑर्डर देना पड़ा।
हाईकोर्ट से गिरफ्तारी के आदेश हुए, तो डेढ़ महीने बाद 25 जून, 2001 को अजय मिश्रा ने ADJ की कोर्ट में सरेंडर कर दिया। मगर 25 जून, 2001 को सरेंडर करते ही एक डॉक्टर की रिपोर्ट के आधार पर टेनी को बीमार बताकर अस्पताल भेज दिया गया। फिर अगले ही दिन यानी 26 जून को टेनी को सेशन कोर्ट से जमानत मिल गई।
24 घंटे के अंदर निचली अदालत में सरेंडर और फिर ऊपरी अदालत से जमानत मिलने की शिकायत तत्कालीन DGC ने डीएम लखीमपुर को पत्र लिखकर की। DGC क्रिमिनल ने लेटर में साफ लिखा था कि अजय मिश्रा गिरफ्तारी से बचते रहे। उन्होंने अपनी मर्जी के हिसाब के समय 25 जून, 2001 को तब सरेंडर किया। जब जिला जज छुट्टी पर थे। उसी दिन टेनी ने सरेंडर किया और साथ ही जमानत की अर्जी भी डाल दी।
अमूमन ADJ कोर्ट में जमानत पर सुनवाई 1:00 बजे के बाद होती है और ऊपरी अदालत सेशन में बेल एप्लिकेशन 12:00 बजे तक ही ली जाती है, लेकिन अजय मिश्रा के सरेंडर करते ही सेशन कोर्ट में जमानत अर्जी डाल दी गई। इस मामले में शासकीय अधिवक्ता को बहुत जोर देने के बाद बहस करने के लिए एक रात की मोहलत दी गई और अगले दिन 26 जून 2001 की सुबह 11:00 बजे अजय मिश्रा को जमानत भी मिल गई।
पुलिस की तरफ से चार्जशीट दाखिल होने के बाद लखीमपुर कोर्ट में प्रभात गुप्ता मर्डर केस का ट्रायल शुरू हुआ और 29 अप्रैल, 2004 को अजय मिश्रा समेत सभी आरोपी निचली अदालत से बरी हो गए।
9 जून 2004 को लखनऊ हाईकोर्ट में 2 अपील दायर हुई थी 
निचली अदालत के फैसले के खिलाफ हाईकोर्ट में अपील करने के लिए राज्यपाल को आदेश देना पड़ा। राज्यपाल ने 9 जून, 2004 को आदेश देकर हाईकोर्ट में इस मामले की अपील करने का आदेश दिया। हाईकोर्ट की लखनऊ बेंच में इस पूरे मामले में दो अपील दाखिल हुई। एक राज्यपाल के आदेश पर सरकार की तरफ से दाखिल हुई और दूसरी अपील पिता संतोष गुप्ता की तरफ से राजीव गुप्ता ने रिवीजन की अपील दाखिल की।
अब तक तीन बार रिजर्व किया गया फैसला 
2004 से लेकर अब तक हाईकोर्ट ने 3 बार फैसला रिजर्व किया था। पहली बार- 12 मार्च 2018 को जस्टिस देवेंद्र कुमार उपाध्याय और दिनेश कुमार सिंह ने फैसला रिजर्व किया। दूसरी बार- सुप्रीम कोर्ट के आदेश पर 10 नवम्बर 2022 को जस्टिस रमेश सिन्हा और रेनु अग्रवाल ने फैसला रिजर्व किया। तीसरी बार- 21 फरवरी 2023, को जस्टिस अट्टू रहमान मसूदी और जस्टिस ओम प्रकाश शुक्ला की बेंच ने फैसला रिजर्व किया।
इस लिंक को भी पढ़ें...
केंद्रीय मंत्री 'टेनी' की लखनऊ हाईकोर्ट से गुजारिश:प्रभात हत्याकांड केस इलाहाबाद ट्रांसफर कर दिया जाए; 5वीं बार फैसला टला, नई डेट 6 सितंबर
केंद्रीय गृह राज्य मंत्री अजय मिश्रा टेनी के खिलाफ संयुक्त मोर्चा के किसान दिल्ली के जंतर-मंतर पर प्रदर्शन कर रहे हैं। इस बीच मंत्री टेनी ने 22 साल पुराने प्रभात हत्याकांड में नया दांव खेल दिया है। सोमवार को इस हत्याकांड में हाईकोर्ट के लखनऊ बेंच से फैसला आना था, लेकिन मंत्री के वकील ने केस ट्रांसफर करने की एप्लिकेशन चीफ जस्टिस के यहां लगा दी। लिखा कि केस को हाईकोर्ट की लखनऊ बेंच से इलाहाबाद हाईकोर्ट में ट्रांसफर कर दिया जाए। पढ़ें पूरी खबर...
